hy en hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy de hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy de en sv fr de de fr fr fr sv hy hy hbs_lat de de en en en en fr fr fr bg de de en en en en fr fr fr ka de de en en en en fr fr fr es de zh bn hy hy hy hy
1.  Այլընտրանքն ընտրության արարչատուր իրավունքի անհրաժեշտ բաղկացուցիչն է:
3.  Այլընտրանքային պատմությունն ունի երկու մակարդակ՝
3.1. դասագրքերում ներկայացվող պատմական իրականության մեկնաբանման այլ տեսանկյուն, նաև՝ կանխամտածված կերպով չներկայացվող փաստերի հավելումով,
3.2. անցյալի իրականության այն էջերի ներկայացում և վերլուծություն, որոնք մերժվում կամ անտեսվում են ակադեմիական գիտության ներկայացուցիչների կողմից:
4.  Անցյալի այլընտրանքային ներկայացումը (բնականաբար, ակադեմիականին զուգահեռ) նպաստում է՝
4.1. սովորողի մտավոր կարողությունների զարգացմանը,
4.2. գիտությամբ զբաղվելու ցանկության խթանմանը,
4.3. քաղաքացու արժեքային համակարգի ձևավորմանը:
5.   Ինձ վստահված դասարաններում մեր նախագծի կենսագործման արդյունքում ակնկալում եմ՝
5.1. սեփական տեսակետը ձևակերպելու և պաշտպանելու, ինչպես նաև՝ ընդդիմախոսի փաստարկներն ընկալելու, հմտության ձևավորում,
5.2. օտար լեզուների իմացության կատարելագործում,
5.3. ուսումնասիրվող կամ հետազոտվող թեմայի աղբյուրների ընտրության և օգտագործման հմտության ամրակայում,
5.4. գրավոր և բանավոր խոսքի զարգացում,
5.5. սովորողի սոցիալականացման գործընթացի արդյունավետության բարձրացում:
6. Պատմությանն այլընտրանքային մոտեցումը նաև մեթոդ է, որի կիրառումը հարստացնում է ուսուցչի գործունեության բովանդակությունը:
1. Իմ խոսքի առաջին մասում ես կարևորեցի այլընտրանքը, սահմանեցի «Այլընտրանքային պատմություն» հասկացությունը, այլընտրանքային պատմության երկու մակարդակները, ներկայացրեցի այլընտրանքային պատմության ուսուցման որոշ նպատակներ և արդյունքներ, կարծիք հայտնեցի, որ պատմությանն այլընտրանքային մոտեցումը նաև ուսուցչի գործունեության բովանդակությունը հարստացնող մեթոդ է:
2. Այսօրվա իմ խոսքն առավելապես փորձի ներկայացում է:
3. Ներկայացնում եմ ընտրելու իրավունքի դրսևորումներ՝
VI դասարանցիների առարկայական ծրագրի երկու տարբերակ՝ «Պատմություն» և «Երեխաների համաշխարհային պատմությունը Հին աշխարհի պատմության համատեքստում»,
տնային աշխատանքում ներառված առաջադրանքների, (օրինակ՝ VIII դասարանցիների) ընտրություն, թարգմանական գործունեություն, ուսումնա-հետազոտական աշխատանք (նաև՝ սովորողի ձևակերպած թեմայով),
նախագծերի ընտրության հնարավորություն ՝ «ՈՒԳԸ-ԱԳԸ. կրթական կամուրջներ», «Այլընտրանքային պատմություն», «Հետազոտական արշավային ճամբար», «Ների՛ր, աբբահայր», «Բռնադատվածներ», «Ամբողջատիրություն», «Միասնական Տիեզերք», «Մեր թաղը», «Պատմության վերակառուցում»:
4.  Այլընտրանքային պատմության Ա մակարդակն ապահովվում է և՛ թեմայի բացատրության, և՛ առաջադրանքների ձևակերպման (օր.՝ 1. Սահմանել «Դպրոց» և «Քննություն» հասկացությունները։ 2. Թվարկել նախնադարում երեխաներին ուսուցանվող գիտելիքները։ 3. Նկարագրել նախնադարյան քննության որևէ օրինակ։ 4. Համեմատել նախնադարի և ժամանակակից դպրոցները), և՛ սովորողի փաստարկված անհամաձայնության խրախուսման մեթոդներով, ինչպես նաև վերը շարադրված գործունեության ձևերով: Բ մակարդակը հիմնականում ապահովվում է նախագծային գործունեության, հատկապես՝ «Այլընտրանքային պատմություն» և «Միասնական Տիեզերք» նախագծերի իրականացման ժամանակ: Թարգմանական գործունեություն և ուսումնահետազոտական աշխատանք կատարելիս ևս սովորողները երբեմն ընտրում են Բ մակարդակի այլընտրանքային պատմության թեմաներ:
5.  Այլընտրանքային պատմության ուսուցման երկու գլխավոր նպատակներն են՝
1.  սովորողների կարողությունների (սահմանել, համեմատել, նկարագրել, բնութագրել, ապացուցել և այլն) զարգացումը և հմտությունների (այսինքն՝ կարողությունների բարձրագույն աստիճանի) ձևավորումը,
2.  ազգային-պետական հիմնախնդիրներին համարժեք անհատական և խմբային արժեհամակարգերի ամրակայմանը նպաստելը:
6.  Այլընտրանքային մոտեցումը (հատկապես Ա մակարդակը) կիրառելի է ոչ միայն պատմության դասավանդման ժամանակ: